**PÁLYÁZATI FELHÍVÁS**

A

|  |
| --- |
|  |
|  |

pályázatot hirdet  
a

**Magyar Minőség eOktatás Díj 2018.**elnyerésére  
fejlesztő és alkalmazó kategóriában

A pályázat célja: a kiemelkedő minőségű elektronikus oktatási anyagok és a jelentős eredményeket elért alkalmazók népszerűsítése.

A díjra pályázni lehet bármely magyar nyelvű elektronikus tananyaggal vagy működő eLearning portállal, domain névtől és a tárhely földrajzi elhelyezkedésétől függetlenül. Intranetet működtető alkalmazók is pályázhatnak.

A pályázatot a tananyag fejlesztője, vagy a portál/intranet üzemeltetője nyújthatja be.

**A pályázatnak tartalmaznia kell az alábbiakat:**

* a kitöltött nevezési lap,
* a tananyag/portál/intranet bemutatása,
* az alkalmazott szabványok,
* a tananyag/portál/intranet kiváló minőségét bizonyító dokumentumok [tanúsítás(ok) és/vagy beszállítói minősítés(ek) másolatai, díjak, oklevelek, felhasználói vélemények, látogatói statisztikák, további hyperlinkek, stb.],
* egyéb, a szakmai értékelést alátámasztó információk.

**Az elbírálás főbb kritériumai**

*Mindkét kategóriában*

* A didaktikai szempontok figyelembevétele.
* A szabványok alkalmazása.
* A pályázó szervezet rendelkezik-e minősítéssel?

*Fejlesztő kategóriában*

* A tananyag tartalmi, mennyiségi, minőségi jellemzői (a korszerű minőség tartalom előnyt jelent).
* A tananyag megjelenése: grafika, látvány, multimédia elemek.
* Az interaktivitás.

*Alkalmazó kategóriában*

* Milyen „tanulói” réteget szolgál ki a portál/intranet?
* Mely képzési területeket fedik eoktatással?
* A saját tananyagfejlesztés aránya.
* A tanulói támogatás – tutorálás, mentorálás – hatékonysága.

**Nevezés díj 180.000,- Ft + 27% ÁFA, MMT tagoknak 140.000,- Ft + 27% ÁFA**

A pályázatokat a Magyar Minőség Társaság [titkarsag@quality-mmt.hu](mailto:titkarsag@quality-mmt.hu) e-mail címére kell elküldeni **2018. október 2-án délig.**

A **Nevezési lap** – amely a további feltételeket is tartalmazza és jelen pályázati kiírás elválaszthatatlan része – letölthető a társaság portáljáról: <https://www.quality-mmt.hu>

Az e-mail tárgyában kérjük feltüntetni: **Magyar** **Minőség** **eOktatás Díj 2018. Pályázat**

Az online elérhető tananyagot nem kell beküldeni, csak az elérhetőségét biztosító linket, felhasználó nevet és jelszót kell megadni a nevezési lapon. A CD-n, DVD-n, vagy más fizikai hordozón lévő tananyagot postai úton **1 példányban** kell eljuttatni a Magyar Minőség Társaság címére: 1082 Budapest, Horváth Mihály tér 1., vagy 1450 Budapest, 9. Pf.: 36.

Postai feladási határidő **2018. október 2.**

A borítékon kérjük feltüntetni:

**„Magyar Minőség eOktatás Díj 2018. Pályázat”**

A pályázatokat az MMT, és a pályázatot támogató szervezet által delegált tagokból álló zsűri bírálja el.

A zsűri a jelentkezést, a pályázati anyagot és a döntéshozatalhoz felhasznált információkat bizalmasan kezeli.

**A pályázat ünnepélyes eredményhirdetésére és a díjak átadására  
2018. november 6-án kerül sor.**

**A díjazottakat bemutatjuk a „Magyar Minőség” folyóiratban, továbbá a  
Magyar Minőség Társaság portálján 12 hónapig logójukkal és a díjazott portálra mutató hyperlinkkel szerepeltetjük.**

|  |  |
| --- | --- |
| **A díjazottak jogosultak vonatkozó anyagaikban, illetve portáljuk oldalain a  díj logóját elhelyezni.** |  |

**A pályázattal kapcsolatban felvilágosítást ad***:*

Turos Tarjánné, tel: (1)215-6061

E-mail: [titkarsag@quality-mmt.hu](mailto:titkarsag@quality-mmt.hu)

Támogatók felajánlásait köszönettel fogadjuk! A támogatói névsort feltüntetjük a díjazottak oklevelén,  
díjátadáskor nyilvánosságra hozzuk,  
a Magyar Minőség elektronikus folyóiratban  
és a Magyar Minőség Társaság portálján megjelentetjük.